open-index/open-wikipedia-markdown huggingface dataset:
Hanga Roa

**Hanga Roa** er hovudstad på Påskeøya, som høyrer til Chile. Byen ligg på sørdelen av vestkysten av Påskeøya, i låglandet mellom dei utdøydde vulkanane Terevaka og Rano Kau.
Hanga Roa har 3 304 innbyggjarar (2002). 87 % av den totale befolkninga på Påskeøya bur i byen.

Påskeøya blei annektert av Chile i 1888. Gjennom store delar av 1900-talet var store delar av øya leigd ut til Williamson-Balfour Company, som dreiv sauehald her. Innfødde rapanuifolk var utestengde. I 1914 var innbyggjartalet i Hanga Roa berre 250.

I dag er turisme, fiske, jordbruk og administrasjon viktige næringsvegar. Dei kjende moai-statuane har gjeve Påskeøya status som verdsarvstad, og trekk til seg mange vitjande. Hanga Roa og området rundt har fleire statuar, men nokre av dei største finst andre stader på øya.

Hovudgata i Hanga Roa og på øya er Avenida Atamu Tekena. Ho fekk namn etter rapanuihelten Atamu Te Kena i 1998, tidlegare hadde ho namn etter kaptein Policarpo Toro, den chilenske marineoffiseren som stod bak annekteringa.  Det ligg fleire hotell, restaurantar og butikkar langs vegen. I bysentrum finn ein også den katolske kyrkja og Museo Antropológico Sebastián Englert, eit museum kalla opp etter misjonæren og språkforskaren Sebastian Englert som omtalar historiske hendingar og rapanuikulturen. I byen finn ein også Cook's Bay, staden der den britiske oppdagaren James Cook kom i land i 1774. 

Den einaste hamna på øya ligg i Hanga Roa. Ho er base for ein liten fiskarflåte, og har elles fraktsamband med Valparaíso. 

Øya har ein flyplass, Mataveri internasjonale lufthamn, der det nasjonale chilenske flyselskapet LAN Airlines har flysamband med Santiago, Papeete og Lima. 


## Galleri

Hanga Roa Catholic Church exterior 1.JPG|Den katolske kyrkja i Hanga Roa.
Hanga Roa Isla de Pascua 3.jpg|Hovudgata i Hanga roa
Hanga Roa, Isla de Pascua.JPG|Hamna i Hanga Roa
Plaza Hotu Matua - Hanga Roa, Easter Island (5956397450).jpg|Plaza Hotu Matua


## Kjelder


**Denne artikkelen bygger på «[[:en:Hanga Roa|Hanga Roa]]» frå , og «[[:de:|Hanga Roa]]» frå  den 30. oktober 2016.*  
 
## Bakgrunnsstoff
Denise Bronzetti

**Denise Bronzetti** () er ein sanmarinsk politikar og tidlegare regentkaptein (*regjeringsleiar*) i San Marino.

Ho var regentkaptein frå 1. oktober 2012 til 1. april 2013. Ho hadde stillinga saman med Teodoro Lonfernini. Ho var også regentkaptein saman med Italo Righi frå 1. april 2025 til 1. oktober 2025.

Før den fyrste regentkaptein-perioden var ho medlem av Det sanmarinske parlamentet (Consiglio Grande e Generale), der ho blei vald inn i 2006. Bronzetti tilhøyrer partiet Partito dei Socialisti e dei Democratici (PSD).

## Kjelder

**Denne artikkelen bygger på «[[:en:Denise Bronzetti|Denise Bronzetti]]» frå ,  den 31. mars 2013.*
Sandwich

**Sandwich** eller **dobbelt smørbrød** er ein matrett danna av to eller fleire brødskiver med pålegg mellom seg. Ein variant er **club sandwich**, som er ein sandwich med to lag pålegg mellom tre brødskiver.

Sandwich-namnet blir knytt til John Montagu, den fjerde jarlen av Sandwich. Ifølgje ein anekdote frå 1762 hadde han ikkje tid til å eta eit skikkeleg måltid under eit langvarig kortspel, og bad derfor tenarane om kjøt mellom to brødskiver. Medspelaren hans kravde då også «brød som Sandwich». I 1765 avviste biografen til Montagu denne framstillinga, og meinte i staden at jarlen truleg hadde funne opp sandwichen for ikkje å måtta avbryta arbeidet ved skrivebordet. Ein opphavleg sandwich bestod av ei enkel skive salt oksekjøt lagt mellom to skiver rista brød.


Sandwich with tomatoes.jpg|Oppvarma sandwich
Chicken salad sandwich 01.jpg|Sandwich med kyllingsalat mellom brødstykke laga av eitt oppskore brød.
Jamón & smoked cheddar Croissants..jpg|Sandwichar laga av croissantar med skinke og ost imellom.


## Sjå òg
* Smørbrød

## Bakgrunnsstoff

## Kjelder

*

**Denne artikkelen bygger på «[[:nb:Sandwich|Sandwich]]» frå ,  den 31. mars 2013.*
Pham Nuwen

**Pham Nuwen** er ein science fiction-helt skapt av den amerikanske forfattaren Vernor Vinge. Pham Nuwen er fødd i eit relativt primitivt føydalsamfunn, men han blir som ung mann bortført av romfararar frå eit anna solsystem, får opplæring hjå dei og veks opp til sjølv å leve eit langt liv som romfarar.

Gjennom å vere den einaste personen som er med i båe dei to romanane *[[A Deepness In the Sky]]* og *[[A Fire Upon the Deep]]*, viser Pham Nuwen at handlingane utspeler seg i same univers. Han fungerer dermed som eit bindeledd mellom dei to historiene.
Inger Bjørnbakken

**Inger Bjørnbakken** () var ein norsk skirennar frå Bærum som representerte Bærums skiklub. Ho vart i 1958 verdsmeister i slalåm i Bad Gastein i Austerrike. Åra 1956-59 vann ho åtte norske meisterskap i fire ulike øvingar.

## Aktiv
Bjørnbakken vart nummer fem i storslalåmtevlinga i sin NM-debut i Drammen vinteren 1953. To år seinare vann ho si fyrste NM-medalje då ho tok sølvmedaljen under noregsmeisterskapen på Voss. I 1956 sigra ho i slalåmøvinga under NM i alpint på Norefjell, og fekk i tillegg ein bronse i storslalåm. Dei tre neste sesongane sikra ho seg ytterlegare sju norske meistertitlar i alpinløypene.

Bjørnbakken deltok for Noreg under Vinter-OL 1956 i Cortina d'Ampezzo, der ho kom på sjetteplassen i slalåmrennet og vart nummer 14 i storslalåm. To år seinare vann ho slalåmrennet under verdsmeisterskapen i Bad Gastein. Med sluttida 105,6 sekundar var ho 1,4 sekund føre Josefa Frandl frå Austerrike og 1,8 sekund framom Annemarie Waser frå Sveits, dei to andre medaljevinnarane. Astrid Sandvik fylgde opp den sterke norske innstasen med å hamne på fjerdeplassen i øvinga. Bjørnbakken vart elles nummer ti i storslalåm i meisterskapen. Ved sesongslutt mottok ho Morgenbladets gullmedalje og Sportsjournalistenes statuett for VM-gullet; inga kvinne hadde fått korkje utmerkingane tidlegare. I sin siste sesong reiste ho til dei olympiske leikane 1960 i Squaw Valley. Ho vart der nummer 14 i slalåm og 20 storslalåm.

Bjørnbakken vann sju renn i Holmenkollen Kandahar i perioden 1955 til 1958, fire av dei slalåm. Ho vart tildelt Holmenkollmedaljen i 1958, saman med Håkon Brusveen.

### Medaljar og besteplasseringar i noregsmeisterskap
*1953: Nr 5 i storslalåm
*1954: Nr 4 i slalåm
*1955: Sølv i slalåm, bronse i storslalåm
*1956: Gull i slalåm, bronse i storslalåm
*1957: Gull i slalåm, bronse i storslalåm
*1958: Gull i storslalåm, utfor og kombinasjonen, bronse i slalåm
*1959: Gull i slalåm, storslalåm og kombinasjonen, sølv i utfor

Bjørnbakken omkom då heimen hennar på Skui i Bærum brann ned.

## Kjelder
**Sportsrevy*, aktuelle årgangar

## Bakgrunnsstoff
* 
*
Bidrag i Eurovision Song Contest

**Bidrag i Eurovision Song Contest** gjev oversyn over alle som har delteke i Eurovision Song Contest. Frå 1956 til 2012 har 1 280 bidrag vore framført i Eurovision Song Contest. Bidraga som mellom anna ikkje gjekk vidare frå kvalifiseringsrunden i 1996, der alle landa unnteken vertslandet Noreg deltok, er ikkje teken med av di dei berre vart spelt av i kvalifiseringsrunden og aldri framført på fjernsyn eller radio.

## Etter år
### 1956

### 1957

### 1958

 
### 1959

### 1960

### 1961

### 1962

### 1963

### 1964

### 1965

## Kjelder

* Informasjon om dei ulike bidraga er henta frå Engelsk Wikipedia.
Bordell

**Bordell** (frå fransk: *bordel*, som i si tid tyda eit lite plankehus) er eit lokale som hyser prostituerte medan dei tek i mot kundane sine og utøvar verksemda, som går ut på å yte seksuelle tenester mot betaling, til dømes ved mellom anna å stille seg til rådvelde for samleie. Bordellar vert òg kalla *horehus*, *lupanar*, *maison close*, *brothel*, *casa di tolleranza* og mykje meir på dei ulike språka.

Bordellar har vore ulovlege i Noreg frå 1887, og er òg ulovleg i Sverige og Danmark. Men slike verksemder er tillate i fleire andre land, ofte underlagt ein meir eller mindre streng kontroll av styresmaktene. Mellom anna finst det bordellar i Tyskland, der dei i moderne reklameaktig språkbruk gjerne vert kalla «Eros-Center» og er mellom dei største i sitt slag i Europa, og i Nederland. I Belgia er bordellar forbode, men vert likevel tolerert, ein dobbeltmoral som kjenneteiknar haldninga til slik verksemd i mange land i verda. I Sveits er dei lovlege og vert kalla *salons érotique*.
Park Geun-hye

**Park Geun-hye** () var den ellevte presidenten i Sør-Korea frå 2013 fram til ho vart avsett i 2017. Geun-hye var den fyrste kvinnelege presidenten i landet. Ho er dotter av den sørkoreanske politikaren Park Chung-hee, og vart vald til president 25. februar 2013. Ho representerer partiet Saenuri - «Ny verd».

Park Geun-hye har studert ingeniørvitskap ved Sogang-universitetet i Seoul. I 1998 vart ho fyrste gongen sett inn som representant i nasjonalforsamlinga i Sør-Korea. Ho ynskte å stilla som presidentkandidat i 2007, men partiet ho representerte, valde å bruka Lee Myung-bak i staden. Sakene ho prioriterer som president er sosial velferd, auka økonomisk demokrati og nasjonal forsoning.

## Konfliktfylt presidentskap

Kort etter at Park Geun-hye vart vald til president, bad ho Kim Jong-un, presidenten i Nord-Korea om å ikkje bruka atomvåpen. Dette vart sagt på ein minnedag for at eit sørkoreansk marineskip vart senka, truleg av ein nordkoreansk ubåt. Nord-Korea har seinare brukt hard retorikk mot Park Geun-hye, kalla henne svikefull og falsk og kritisert kjolane ho går i. Kort tid før ho vart president, gjennomførte Nord-Korea ei atomprøvesprenging, og har nyleg truga med å gå til åtak på USA.

Park Geun-hye er ugift og lever åleine. Foreldra hennar vart begge drepne på 1970-talet.

## Kjelder

* BBC, 25.02.13: Profile: South Korean President Park Geun-hye. (engelsk)

## Fotnotar
Myrraberarane

**Myrraberarane** (gresk Μυροφόραι, *Myrofóri*; kyrkjeslavisk Жены́-мѷроно́сицы; rumensk *mironosiţe*) viser til personar nemnde i Nytestamentet som direkte knytt til Jesus si grav. Det kan visa til **kvinnene ved grava** som fann henne tom påskemorgon og blei dei første til å sjå Jesus oppstanden, og til Josef frå Arimatea og Nikodemos, som tok kroppen til Jesus frå krossen og gravla han.

I ortodoks og gresk-katolsk kristendom blir andre sundag etter påske feira som myrraberarsundagen. Veka som følgjer er myrraberarveka.

Ein reknar ofte desse personane som myrraberarane:

* Maria Magdalena
* Maria, kona til Kleofas
* Joanna
* Maria Salomé, mor til Jakob og Johannes
* Susanna
* Maria og Marta, systrene til Lasarus
* Josef frå Arimatea
* Nikodemos

## Kjelder

**Denne artikkelen bygger på «[[:en:Myrrhbearers|Myrrhbearers]]» frå , og «[[:sv:Myrrbärarna|Myrrbärarna]]» frå  den 31. mars 2013.*
Tresko

**Tresko**, eller **klogger**, er sko som er laga heilt eller delvis av tre. Dei kan vere uthola av eitt trestykke, eller dei kan ha sole av tre og overdel av lêr eller eit anna materiale. 

## Historie
Alt i antikken vart sandalar med tresole nytta, og i mellomalderen nytta folk eit slags tresko som vart kalla *patina* for å verne finare sko frå skitt og gjørme. Frå mellomalderen av kjenner vi til eigne laug for treskomakarar. Enkle tresko har vore nytta på landsbygda i Europa i fleire hundre år, og mange stader er dei framleis vanlege. Geta er tradisjonelle tresandalar frå Japan.

## Produksjon av tresko i Noreg
Eik treskofabrikk på Moi produserer framleis tresko, og har eige fabrikkutsal. Sellevåg Treskofabrikk i Gulen kommune er ein freda og intakt treskofabrikk.

## Kjelder

*Store Norske Leksikon om tresko
*Strilen om Sellevåg Treskofabrikk 

## Bakgrunnsstoff
Lidingssoga

**Lidingssoga**  eller **pasjonssoga** (av latin *passio*, 'liding') er forteljinga om Jesus si liding og død slik ho kjem fram i dei fire evangelia. Ho omfattar avskjeden med disiplane ved den siste nattverden,
tilfangetakinga i Getsemane, forhøyret for eldsterådet, fornektinga til Peter, dommen til Pontius Pilatus, piskinga, tornekroninga, golgatavandringa, krossfestinga, døden og gravlegginga. 

Lidingssoga er fortald ganske like i dei tre synoptiske evangelia (til dømes Matt. 16,21-23; 17,22-23; 20,17-19), medan soga i Johannesevangeliet er samansett frå ein del ulike tradisjonar. Denne soga er også prega av omsyn til å skildra Jesus sin død som førebestemt og eit førebilde for kristne martyrar. Soga finst også i ikkje-kanoniske tekstar, som evangelia etter Peter og Nikodemos.

Soga har vore viktig i kristne tradisjonar frå byrjinga av kristendommen. Ho blir vanlegvis lesen under den stille veka, særleg på langfredag. I katolsk tradisjon blir ho også ofte framført som pasjonsspel. Lidingssoga har vidare inspirert talrike kunst- og musikkverk. 

Personar som berre så vidt eller ikkje er nemnd i evangelia har fått større plass i ulike folketradisjonar. Kona til Pontius Pilatus er nemnd ein gong i Matteus-evangeliet, der ho råder Pilatus frå å dømma Jesus. Ho har fått større roller i gjenforteljingar av soga. Dei to tjuvane som blei krossfesta samstundes med Jesus har i seinare tradisjonar fått namn (som Dismas og Gestas). Smeden som laga naglane til krossfestinga var ifølgje ulike overleveringar stamfaren til sigøynarar. 

Plantar er også knytt til lidingssoga. Det blir til dømes fortalt at kristtorn blei brukt til å laga tornekrona. Eit kornelltre skal ha blitt brukt til å laga krossen.

## Sjå og
*Jesu sju ord på krossen

## Kjelder
Saddle Peak i Antarktis

**Saddle Peak** er to fjelltoppar (960&nbsp;moh) med eit markant skard (*saddle* på engelsk) mellom seg, 5&nbsp;km nordvest for Mount Kostka vest i Anare Mountains. Det fekk det skildrande namnet av ANARE (Australian National Antarctic Research Expeditions) («Thala Dan»), 1962, som utforska området.

## Kjelder
St. Marie Peak

**St. Marie Peak** er eit lite fjell (100&nbsp;moh) ved nordenden av Foyn Island i Possession Islands. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1958-63. Det vart namngjeve av Advisory Committee on Antarctic Names (US-ACAN) etter kapteinløytnant John W. St. Marie i US Navy, andreflygar i skvadron VX-6 som flydde til området den 18. januar 1958 for å fotografere Possession Islands og dette fjellet.

## Kjelder
Saint Pauls Mountain

**Saint Pauls Mountain** er eit høgt, bratt fjell 2 nautiske mil (37 km) nordaust for Round Mountain på nordsida av Taylorbreen. Det går ein høg rygg frå dette fjellet til Round Mountain. Fjellet vart namngjeve av Discovery-ekspedisjonen, 1901-04.

## Kjelder
Salient Peak

**Salient Peak** er eit fjell i Royal Society Range mellom Mount Rucker og Mount Hooker. Ein rygg stig ned frå austsida av fjellet og dannar vasskiljet mellom sidebreane til Bluebreen i nord og Walcottbreen i sør. Det fekk dette namnet av gruppa frå New Zealand som vitja Bluebreen under Commonwealth Trans-Antarctic Expedition (1956–58) fordi det dannar eit framspringande hjørne (salient på engelsk) i Royal Society Range, der toppen snur sørvestover mot Mount Rucker og Mount Huggins.

## Kjelder
Scarab Peak

**Scarab Peak** er eit markant fjell, 3160 moh, 2 nautiske mil (3,7&nbsp;km) nordaust for Mount Frustum søraust på Tobin Mesa i Mesa Range i Victoria Land. Det vart namngjeve av den nordlege geologiske gruppa frå New Zealand (NZGSAE), 1962–63, fordi det likna ein tordivel (*scarab* på engelsk).

## Kjelder
Mount Schaefer

**Mount Schaefer** er eit fjell på 1825&nbsp;moh. som markerer vestenden av Robinson Heights i Admiralty Mountains. Det vart kartlagt av US Geological Survey (USGS) frå landmålingar og fotografi tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Paul W. Schaefer, ein biolog i US Antarctic Research Program (USARP) ved McMurdo-basen, 1966-67.

## Kjelder
Schist Peak

**Schist Peak** er ein fjelltopp, 1650 moh, som ragar over skiljet mellom Willerbreen og Packardbreen i Saint Johns Range i Victoria Land. Det vart namngjeve av Victoria University of Wellington Antarctic Expedition (VUWAE) (1959–60) etter bergarten (skifer) fjellet består av. 

## Kjelder
Mount Schmidtman

**Mount Schmidtman** er ein fjelltopp nord for Mount Naab nordaust på Eastwind Ridge i Convoy Range. Det vart namngjeve i samband med Eastwind Ridge etter kaptein R.D. Schmidtman, i USCG, som var kaptein på isbrytaren USCGC «Eastwind» i Rosshavet under Operasjon Deep Freeze, 1960.

## Kjelder
Schofield Peak

**Schofield Peak** er ein fjelltopp 1 nautisk mil (1,9&nbsp;km) søraust for Mount McCarthy i Barker Range i Victoria Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-64. Det vart namngjeve av Advisory Committee on Antarctic Names (US-ACAN) etter Edmund A. Schofield, som var biolog ved Hallett-stasjonen, sommaren 1963-64, og McMurdo-basen, 1967-68.

## Kjelder
Schwall Peak

**Schwall Peak** er ein fjelltopp i Antarktis med ei høgd opp mot 1200 m sør i Convoy Range, i nærleiken av Staten Island Heights, 54 km vest-nordvest for Mount Gunn. Det er kalla opp etter kaptein Karen Schwall, den første kvinnelege offiseren i U.S. Army i Antarktis, som spesialiserte seg på logistikk og fly- og skipsoperasjonar (1988–91). 

## Kjelder
Mount Schwerdtfeger

**Mount Schwerdtfeger** er eit fjell i Antarktis. Det er kalla opp etter Werner Schwerdtfeger, ein meteorologi frå University of Wisconsin–Madison, som var ei drivkraft i meteorologistudiet i Antarktis. Han spesialiserte seg på studiet av isbremvindar aust for Den antarktiske halvøya.

## Kjelder
Sculpture Mountain

**Sculpture Mountain** er eit stort fjell med djupe innsnitt mellom Monument Nunataks og Sheehan Mesa. Det vart namngjeve av den nordlege geolog-gruppa frå New Zealand (NZGSAE), 1962–63, fordi det såg ut som om fjellet hadde fått utskjeringar som på ein skulptur. 

## Kjelder
Section Peak

**Section Peak** er eit lite, men markant knaus av sandstein ved nordenden av Lichen Hills i Victoria Land. Det er ein av få stadane i området der geologar kan studere sedimentære bergartar. Det vart kartlagd og namngjeve av den nordlege geolog-gruppa frå New Zealand (NZGSAE), 1962-63.

## Kjelder
Mount Seitz

**Mount Seitz** er ein av fleire toppar (2130&nbsp;moh) som stig mellom Mirabito Range og Homerun Range nord i Victoria Land. Dette fjellet ligg 4 nautiske mil (7&nbsp;km) søraust for Mount Armagost og 9 nautiske mil (17&nbsp;km) nordvest for Boss Peak. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Thomas E. Seitz, byggmekanikar i US Navy ved McMurdo-basen, 1967.

## Kjelder
Mount Shadbolt

**Mount Shadbolt** er det høgaste fjellet (2270&nbsp;moh) nord i Convoy Range i Victoria Land, som ligg ved nordsida av toppen av Towle Valley. Det vart namngjeve av Victoria University of Wellington Antarctic Expedition (VUWAE) 1976-77, leia av Christopher J. Burgess, etter den newzealandske forfattaren Maurice Shadbolt.

## Kjelder
Mount Shadow

**Mount Shadow** er eit lite fjell i Admiralty Mountains som stig over og like vest for Shadow Bluff ved samløpet mellom Tucker- og Leanderbreen. Det vart klatra av av geolog-gruppa frå New Zealand (NZGSAE) i januar 1958, og namngjeve etter plasseringa ved Shadow Bluff og det nærliggande Mount Midnight.

## Kjelder
Shapeless Mountain

**Shapeless Mountain** er eit massivt fjell, 2740 moh, som ligg vest for toppen av Balham Valley i Victoria Land i Antarktis. Det vart namngjeve i 1957 av den nordlege landmålingsgruppa frå New Zealand under Commonwealth Trans-Antarctic Expedition (1956–58). Namnet tyder «formlaus» på engelsk og skildrar utsjånaden til fjellet frå nesten alle retningar. 

## Kjelder
Shark Fin

**Shark Fin** er eit fjell på 2242 meter over havet, som ligg i austenden av ein rygg mellom Renegar- og Fosterbreen i Royal Society Range. Det vart namngjeve av New Zealand Geographic Board (NZGB) i 1994 etter ei newzealandsk geologigruppe hadde utført arbeid her i 1977-78. Fjellet har ei trekanta form som finna på ein hai, når ein ser det frå sør.  

## Kjelder
Mount Shearer

**Mount Shearer** er eit fjell med ei høgd opp mot 2100 moh, 3&nbsp;km nordvest for Mount Jamroga sentralt i Bowers Mountains. Det vart namngjeve av New Zealand Antarctic Place-Names Committee (NZ-APC) i 1983 etter Ian J. Shearer, som var vitskaps- og teknologiminister på New Zealand 1980-1983. 

## Kjelder
Sheehan Mesa

**Sheehan Mesa** er ein markant mesa som ligg 16&nbsp;km vest-nordvest for Pain Mesa nordvest i Mesa Range i Victoria Land. Det vart namngjeve av den nordlege geolog-gruppa frå New Zealand (NZGSAE), 1962–63, etter Maurice Sheehan, feltassistent i denne gruppa.

## Kjelder
Mount Shelton

**Mount Shelton** er eit fjell (2485&nbsp;moh) som ligg like vest for den øvre delen av Rastorferbreen i aust og sentrale delar av Homerun Range i Admiralty Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter John E. Shelton i US Antarctic Research Program (USARP) meteorolog ved Hallett-stasjonen, 1964-65.

## Kjelder
Mount Short

**Mount Short** er eit fjell i Antarktis på 2110 moh. som ligg 1,5&nbsp;km aust for Sculpture Mountain ved den øvre Rennickbreen. Det vart kartlagt av US Geological Survey (USGS) frå landmålingar og flyfoto tekne av U.S. Navy 1960-64. Det vart namngjeve av Advisory Committee on Antarctic Names (US-ACAN) etter kapteinløytnant John S. Short i US Navy, som var flykaptein på eit LC-130F under Operasjon Deep Freeze 1967 og 1968.

## Kjelder
Shoulder Mountain

**Shoulder Mountain** er eit markant, trekantforma fjell på over 1&nbsp;000 moh, på nordsida av den nedre Frybreen og like sør for Mount Creak i Victoria Land. Det vart kartlagd og gjeven det skildrande namnet av den nordlege landmålingsgruppa frå New Zealand under Commonwealth Trans-Antarctic Expedition, 1956-58.

## Kjelder
Shultz Peak

**Shultz Peak** er ein spiss fjelltopp 11&nbsp;km sør for Mount Armytage, der det ligg ligg oppom nordsida av Mawsonbreen. Det vart kartlagd av US Geological Survey (USGS) frå landmålingar og flyfoto. Det vart namngjeve av Advisory Committee on Antarctic Names (US-ACAN) i 1964 etter løytnant Willard E. Shultz i U.S. Navy som var forsyningsoffiser ved McMurdo-basen, 1962.

## Kjelder
Shupe Peak

**Shupe Peak** er eit markant fjell, 2910 moh, ved Rampart Ridge, 6&nbsp;km aust-søraust for The Spire i Royal Society Range i Victoria Land. Det vart namngjeve av Advisory Committee on Antarctic Names (US-ACAN) i 1994 etter Gordon H. Shupe, ein kartograf i US Geological Survey (USGS) som utførte geodetiske operasjonar i løpet av tre somrar 1990–94. 

## Kjelder
Mount Shute

**Mount Shute** er eit fjell (2070&nbsp;moh) som ligg 22&nbsp;km søraust for Austin Peak i Mirabito Range i Antarktis. Det vart kartlagd av US Geological Survey (USGS) frå landmålingar og flyfoto tekne av U.S. Navy 1960 63. Det vart namngjeve av Advisory Committee on Antarctic Names (US-ACAN) etter Larry R. Shute, ein meteorolog i US Antarctic Research Program (USARP) ved Hallett-stasjonen, 1963-64.

## Kjelder
Siegfried Peak

**Siegfried Peak** er eit fjell som ligg ved austsida av innløpet til Odin Valley i Asgard Range. Det dannar eit skard mot Siegmund Peak i sør.  Fjellet er eit av fleire i området som har fått namn frå mellomaldersk mytologi av New Zealand Antarctic Place-Names Committee (NZ-APC). Siegfried var helten i forskjellige tyske segner, særleg Nibelungenlied.

## Kjelder
Siegmund Peak

**Siegmund Peak** er eit fjell som dannar eit skard med Siegfried Peak i nord, og ligg ved den austre opninga til Odin Valley i Asgard Range i Victoria Land. Namnet vart nytta av New Zealand Antarctic Place-Names Committee (NZ-APC) etter Siegmund, faren til Siegfried i den tyske heltesoga Der Ring der Nibelungen.

## Kjelder
Simpson Crags

**Simpson Crags** er ei rekkje knausar som strekkjer seg nedover frå Mount Baxter i Eisenhower Range og dannar sørveggen av O'Kanebreen i Victoria Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1955-63. Det vart namngjeve av Advisory Committee on Antarctic Names (US-ACAN) etter kapteinløytnant William A. Simpson jr. i US Navy, flykaptein i skvadron VX-6 i løpet av U.S. Navy Operasjon Deepfreeze 1967.

## Kjelder
Skew Peak

**Skew Peak** er eit fjell, 2535 moh, like vest for toppen av Frazierbreen i Clare Range i Victoria Land. Det fekk dette namnet i 1957 av den nordlege landmålingsgruppa under Commonwealth Trans-Antarctic Expedition (1956–58) fordi toppen er asymmetrisk sett frå alle retningar. *Skew* er eit engelsk ord for «skakk» eller «skeiv». 

## Kjelder
Sladen Summit

**Sladen Summit** er eit markant fjell med ei høgd opp mot 3395 moh ved samløpet mellom Johns Hopkins Ridge og Rampart Ridge i Royal Society Range i Victoria Land. Det vart namngjeve av Advisory Committee on Antarctic Names (US-ACAN) i 1994 etter William J.L. Sladen, ein britisk-amerikanar som var militærlege i Falkland Islands Dependencies Survey (FIDS) ved Hope Bay (1948–49) og Signy Island (1950–51). Han undersøkte pingvinar for US Antarctic Research Program (USARP) ved Cape Crozier i mange år.

## Kjelder
Slump Mountain

**Slump Mountain** er ein fjelltopp 0,7 nautiske mil (1,3&nbsp;km) sørvest for University Peak, med ei høgd opp mot 2195 moh mellom toppen av University Valley og Farnell Valley i Quartermain Mountains i Victoria Land. Det fekk dette namnet av New Zealand Antarctic Place-Names Committee (NZ-APC) etter det geologisk arbeidet til C.T. McElroy, G. Rose og K.J. Whitby i 1980-81. I fjellsida finst det store skålrasstrukturar (*slump* på engelsk) i metschel-tillitt-sonen. 

## Kjelder
Mount Smith

**Mount Smith** er eit fjell i Antarktis på over 1400 moh. Det ligg nord for Mawsonbreen og 11&nbsp;km nord-nordvest for Mount Murray i Victoria Land. Det vart oppdaga av Discovery-ekspedisjonen (1901–04), som truleg kalla fjellet opp etter W. E. Smith, ein båtbyggar som førebudde planane og oversåg bygginga av ekspedisjonsskipet RRS «Discovery».

## Kjelder
Sorensen Peak

**Sorensen Peak** er ein fjelltopp (2640&nbsp;moh) som ligg mellom foten av Lyttelton Range og Church Ridge i Admiralty Mountains. Det ligg oppom skiljet mellom Dennistoun- og Leanderbreen. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Douglas J. Sorensen, som var feltassistent ved McMurdo-basen, 1965-66.

## Kjelder
South Beacon

**South Beacon** er toppen av ein rygg med flat topp og bratte sider og ei høgd opp mot 2210 moh sør i Beacon Heights i Quartermain Mountains i Victoria Land. Eit ryggsystem knyt South Beacon til West Beacon, 15 nautiske mil (28&nbsp;km) mot nord, og East Beacon, 15 nautiske mil (28&nbsp;km) mot nordaust. Det fekk dette namnet av New Zealand Antarctic Place-Names Committee (NZ-APC) etter det geologisk arbeidet utført her av C.T. McElroy, G. Rose og K.J. Whitby i 1980-81,

## Kjelder
Mount Soza

**Mount Soza** er eit massivt fjell (2190&nbsp;moh) i Bowers Mountains som utgjer austveggen av Rennickbreen mellom starten på sidebreane Alt- og Carryerbreen. Det vart namngjeve av Advisory Committee on Antarctic Names (US-ACAN) etter Ezekiel R. Soza, ein topografisk ingeniør i US Geological Survey (USGS) i to sesongar frå 1961 til 1963. Soza var leiaren for kartlegginga til USGS av Pensacolafjella sommaren 1965-66.

## Kjelder
Spain Peak

**Spain Peak** er eit fjell med ei høgd opp mot 1450 moh. på vestsida av Deshler Valley i Saint Johns Range i Victoria Land. Det vart namngjeve av Advisory Committee on Antarctic Names i 2005 etter Rae Spain, som frå 1979 til 2004 deltok i 22 feltsesongar forskjellige stader i Antarktis for U.S. Antarctic Project ved McMurdo, Siple, Palmer og Amundsen-Scott-stasjonen, og ved andre feltstasjonar.

## Kjelder

**Denne artikkelen bygger på «[[:en:Spain Peak|Spain Peak]]» frå ,  den 1. april 2013.* 
*** oppgav desse kjeldene:*
*
Mount Spatz

**Mount Spatz** er eit fjell, 2270 moh, som ligg 10 nautiske mil (18&nbsp;km) vest-sørvest for Mount Weihaupt i Outback Nunataks. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1959-64. Det vart namngjeve av Advisory Committee on Antarctic Names (US-ACAN) etter Richard Spatz, ein stasjonsingeniør ved McMurdo-basen, 1968.

## Kjelder
Sphinx Peak

**Sphinx Peak** er eit massivt fjell 1 nautisk mil (1,9&nbsp;km) sør for Pyramid Peak, søraust i Destination Nunataks i Victoria Land. Det vart namngjeve i samband med Pyramid Peak av den nordlege gruppa frå New Zealand Federated Mountain Clubs Antarctic Expedition (NZFMCAE), 1962-63.

## Kjelder
Sponsors Peak

**Sponsors Peak** er eit fjell, over 1600 moh, på vestsida av munningen av Victoria Upperbreen i Victoria Land. Det vart namngjeve av Victoria University of Wellington Antarctic Expedition (VUWAE) (1958–59) etter sponsorar som gav materielle til ekspedisjonen. 

## Kjelder
Mount Staley

**Mount Staley** er eit fjell, 2560 moh, ved sørenden av Salamander Range i Freyberg Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-64. Det vart namngjeve av Advisory Committee on Antarctic Names (US-ACAN) etter James T. Staley, som var biolog ved Hallett-stasjonen, sommaren 1962-63.

## Kjelder
Stamper Peak

**Stamper Peak** er eit fjell (2180&nbsp;moh) 10 nautiske mil (18&nbsp;km) aust-nordaust for Mount Gilruth i Admiralty Mountains. Det ligg sør på den sentrale delen av ryggen mellom Dugdale- og Ommanneybreen. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Wilburn E. Stamper i US Navy, ein sambandsmann ved McMurdo-basen, 1967.

## Kjelder
Spheroid Hill

**Spheroid Hill** er eit stort sett isfritt fjell (1230&nbsp;moh) 1 nautisk mil (1,9&nbsp;km) aust for Ellipsoid Hill, på nordsida av Bluebreen i Victoria Land. Namnet er eit av fleire i området tilknytt landmåling gjeve i 1993 av New Zealand Geographic Board (NZGB). Det vart kalla opp etter ein sfæroide (stundom kalla ein ellipsoide), ein matematisk omdreiingslekam. 

## Kjelder
Stevenson Peak

**Stevenson Peak** er eit fjell på 1780&nbsp;moh, som ligg 5&nbsp;nautiske mil (9&nbsp;km) vest-nordvest for Bypass Hill i Cartographers Range i Victory Mountains i Victoria Land. Det vart kartlagd av United States Geological Survey (USGS) frå landmålingar og flyfotografi tekne av U.S. Navy i 1960–64. Det vart namngjeve av Advisory Committee on Antarctic Names (US-ACAN) etter Robert G. Stevenson, ein geolog ved McMurdo-stasjonen, 1967–68.

## Kjelder
Stanwix Peak

**Stanwix Peak** er eit særeige fjell (2240&nbsp;moh) som ligg oppom sørsida av toppen av Astapenkobreen i Bowers Mountains. Fjellet vart nytta som eit referansepunkt av landmålaren S. Kirkby under ANARE (Australian National Antarctic Research Expeditions) («Thala Dan»), 1962. Det vart namngjeve av ANARE etter kaptein John Stanwix, ein helikopterpilot på ekspedisjonen.

## Kjelder
Mount Stearns

**Mount Stearns** er eit fjell i Victoria Land i Antarktis. Det er kalla opp etter Charles R. Stearns, ved det meteorologiske instituttet ved University of Wisconsin. Han designa og plasserte ut automatiske vêrstasjonar i Antarktis i løpet av ni somrar frå 1980 til 1991. 

## Kjelder
Mount Steep

**Mount Steep** er eit fjell i Victoria Land i Antarktis og er den vestlege toppen på 871 moh. av ei lita gruppe fjell. Det har fått namn etter den bratte vestsida si. 

## Kjelder
Stewart Heights

**Stewart Heights** er nokre små, delvis snødekte høgder på opp mot 2760 moh, som ligg like sør for Arrowhead Range og mellom den øvre delen forgreininga av Cosmonautbreen i Southern Cross Mountains i Victoria Land. Det vart namngjeve av den sørlege geolog-gruppa frå New Zealand (NZGSAE), 1966–67, etter Ian Stewart, ein feltassistent i denne gruppa.

## Kjelder
Mount Stierer

**Mount Stierer** er eit fjell (1080&nbsp;moh) som ligg 1,5 nautiske mil (2,8&nbsp;km) nord-nordaust for Mount Bellingshausen i Prince Albert Mountains i Victoria Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1957-62. Det vart namngjeve av Advisory Committee on Antarctic Names (US-ACAN) etter Byron A. Stierer, som var flysoldat i United States Air Force (USAF), og som overvintra ved McMurdo-basen i 1962.

## Kjelder
Stoner Peak

**Stoner Peak** er eit markant fjell, 1300 moh, som ragar over austenden av ryggen mellom Covertbreen og Springbreen, nordaust i Royal Society Range i Victoria Land. Det vart namngjeve av Advisory Committee on Antarctic Names (US-ACAN) etter James E. Stoner, ein kartograf i US Geological Survey (USGS), som deltok i dei geodetiske undersøkingane her frå 1981. 

## Kjelder
Stratton Hills

**Stratton Hills** er eit avrunda fjell, kring 3 nautiske mil (6&nbsp;km) langt og med ei høgd opp mot 850 moh. Det dannar sørveggen av Ferrarbreen og ligg mellom denne breen og Overflowbreen i nærleiken av Bettle Peak i Victoria Land. Det vart namngjeve av New Zealand Antarctic Place-Names Committee (NZ-APC) etter forslag frå R.H. Findlay, ein geolog i New Zealand Antarctic Research Program (NZARP) i området mellom 1977–81, etter Winthrop Scott Stratton, ein snikkar frå New Zealand.

## Kjelder
Mount Suess

**Mount Suess** er eit kjenneleg fjell (1190&nbsp;moh) som ligg oppom den sørlege delen av Gondola Ridge, nær sørsida av Mackaybreen i Victoria Land. Det vart oppdaga av den britiske antarktiskekspedisjonen (1907–09) og kalla opp etter Eduard Suess, ein austerriksk geolog og paleontolog.

## Kjelder
Mount Supernal

**Mount Supernal** er eit stort fjell med to toppar (3655&nbsp;moh) som ligg oppom det søraustlege hjørnet av Hercules Neve og toppen av Gair- og Meanderbreen i Victoria Land i Antarktis. Fjellet har fleire gonger vorte forveksla med Mount Murchison. Det vart namngjeve av den nordlege geolog-gruppa frå New Zealand (NZGSAE), 1962–63, på grunn av den høgreiste forma.

## Kjelder

**Denne artikkelen bygger på «[[:en:Mount Supernal|Mount Supernal]]» frå ,  den 1. april 2013.* 
*** oppgav desse kjeldene:*



## Bakgrunnsstoff
* «Mount Supernal i Antarktis»
Sutherland Peak

**Sutherland Peak** er eit fjell i Inland Forts, som ligg 2&nbsp;nautiske mil (3,7&nbsp;km) nord-nordvest for Round Mountain i Asgard Range i Victoria Land. Det vart namngjeve av Advisory Committee on Antarctic Names (US-ACAN) etter offiser William P. Sutherland i U.S. Navy som var øvstkommanderande for Naval Support Force som overvintra ved McMurdo-basen i 1974.

## Kjelder
Mount Swinford

**Mount Swinford** er eit fjell på 2,75&nbsp;nautiske mil (5&nbsp;km) vest-nordvest for Mount Harker i Saint Johns Range i Victoria Land. Det vart namngjeve av Advisory Committee on Antarctic Names (US-ACAN) etter kapteinløytnant Harold D. Swinford i U.S. Navy (CEC), som tente i Navy Nuclear Power Unit ved McMurdo-basen og overvintra der i 1963 og 1968.

## Kjelder
Szanto Spur

**Szanto Spur** er ein kjenneleg utstikkar frå frå nordveggen av Priestleybreen i Victoria Land, ved toppen av isbreen. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-64. Det vart namngjeve av Advisory Committee on Antarctic Names (US-ACAN) etter Otto R. Szanto i US Navy, ein sambandsmann som tente fire somrar ved McMurdo-basen i 1960-åra.

## Kjelder
Sperillbanen

**Sperillbanen** er ei nedlagt jarnbanestrekning i Buskerud. Den opna til Finsand 31. juli 1926. Den greinar av frå Randsfjordbanen på Hen stasjon. Stortinget vedtok bygging 20. juli 1921, men alt den 1. juli 1933 vart det vedteke å avvikle persontrafikken på banen. Godstrafikken vart lagt ned i 1957.

## Linjekart
}

|}

## Kjelder
*
Taff y Bryn

**Taff y Bryn** er ein ryggliknande fjelltopp dekt av doleritt (kring 1600&nbsp;moh), som ligg 1 nautisk mil (1,9&nbsp;km) vest for Flagship Mountain i Convoy Range i Victoria Land. Fjellet er kalla opp etter River Taff i Wales, og det walisiske toponymet tyder «Taffåsen». Det vart namngjeve av Victoria University of Wellington Antarctic Expedition (VUWAE) i 1976-77 leia av Christopher J. Burgess.

## Kjelder
Mount Talmadge

**Mount Talmadge** er eit fjell (2395&nbsp;moh) som ligg oppom dei bratte klippene på vestsida av Koettlitz Neve, 3 nautiske mil (6&nbsp;km) sør for Fisher Bastion i Victoria Land. Det vart namngjeve av Advisory Committee on Antarctic Names (US-ACAN) i 1994 etter John B. Talmadge, leiar for koordinering- og informasjonsavdelinga til polaravdelinga i National Science Foundation (NSF) 1984–95.

## Kjelder
Tantalus Peak

**Tantalus Peak** er det høgaste fjellet (2220&nbsp;moh) langs sørveggen ved toppen av Priestleybreen i Victoria Land. Det fekk dette namnet av den sørlege geolog-gruppa frå New Zealand Geological Survey Antarctic Expedition (NZGSAE), 1962–63, fordi dei måtte gje opp å opprette ein stasjon der på grunn av bratt is. Tantalus var ein son av Zevs, som vart straffa med å «stå i vatn som forsvann kvar gong han skulle drikke».

## Kjelder
Mount Tararua

**Mount Tararua** er eit markant fjell, 2550 moh, som ragar over sørvestdelen av Monteath Hills i Victory Mountains i Victoria Land. Det vart klatra 3. januar 1963 av den sørlege gruppa frå New Zealand Federated Mountain Clubs Antarctic Expedition (NZFMCAE), 1962–63, som namngav det etter klatreklubben deira, Tararua Tramping Club i Wellington i New Zealand.

## Kjelder
Tenaza Peak

**Tenaza Peak** er ein fjelltopp (1345&nbsp;moh) som ligg 2,5 nautiske mil (4,6&nbsp;km) aust for Mount Pechell vest i den sentrale delen av Hedgpeth Heights i Anare Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Richard R. Tenaza, ein biolog i US Antarctic Research Program (USARP) ved Hallett-stasjonen, 1967-68.

## Kjelder
Terminus Mountain

**Terminus Mountain** er eit fjell over 800&nbsp;moh, som ligg like sør for Adamsbreen på austsida av Royal Society Range i Victoria Land. Det vart klatra den 1. mars 1911 av Thomas Griffith Taylor og den vestlege gruppa under Terra Nova-ekspedisjonen, 1910-13. Det fekk dette namnet av Taylor fordi det vart det mest fjerntliggande punktet dei klatra i området. 

## Kjelder
Mount Theseus

**Mount Theseus** er eit markant fjell, 1830 moh, like sør for Clarkbreen i Olympus Range i Victoria Land. Det vart namngjeve av Victoria University of Wellington Antarctic Expedition (VUWAE) (1958–59) etter ein figur i gresk mytologi.

## Kjelder
Thomson Peak

**Thomson Peak** er ein fjelltopp (2350&nbsp;moh) som ligg 11 nautiske mil (20 km) søraust for Mount Shute heilt sør i Mirabito Range. Det vart namngjeve av den nordlege geolog-gruppa frå New Zealand Geological Survey Antarctic Expedition (NZGSAE), 1963-64, etter Robert B. Thomson frå New Zealand, forskingssjef ved Hallett-stasjonen i 1960,  øvstkommanderande ved Wilkes-stasjonen i 1962 og nestkommanderande ved Scott-basen i 1963-64.

## Kjelder
Thoreson Peak

**Thoreson Peak** er ein eit av dei høgaste fjella (1200&nbsp;moh.) i skråningane på sørsida av New Harbour på Scott Coast i Victoria Land. Fjellet ligg 3,2 nautiske mil (6&nbsp;km) vest-sørvest for Stewart Peak. Det vart namngjeve av Advisory Committee on Antarctic Names (US-ACAN) (2000) etter Ronald D. Thoreson, ein sjef for biologilaboratoriet som overvintra ved McMurdo-basen, 1970.

## Kjelder
Mount Thrace

**Mount Thrace** er ein fjelltopp med ei høgd opp mot 1800 moh på søraustsida av Mount Boreas i Olympus Range i McMurdo Dry Valleys. Fjellet er knytt til Mount Boreas-massivet via ein rygg. I samband med at fleire stader i nærleiken er kalla opp etter figurar i grsk mytolog, vart det namngjeve av Advisory Committee on Antarctic Names (US-ACAN) (2004) etter Thrakia (*Thrace* på engelsk) som i følgje segna var heimstaden til Boreas (sjå Mount Boreas).

## Kjelder
Thomas Griffith Taylor

**Thomas Griffith Taylor** () var ein britisk-australsk geolog, geograf, antropolog og polarforskar.

Familien hans emigrerte til Australia i 1893. Han studerte ved University of Sydney, der han var elev hos Edgeworth David. Seinare var han ved University of Cambridge, der han vart ven med Raymond Priestley, Charles Wright og Frank Debenham som alle seinare skulle delta  på Terra Nova-ekspedisjonen til Antarktis saman med han. 

På Terra Nova-ekspedisjonen 1910–1912, som vart leia av Robert Falcon Scott, medverka han til å utarbeide topografiske kart over vestkysten av McMurdo Sound, det vil sei mellom McMurdo Dry Valleys og Koettlitzbreen, og frå Granite Harbour.

Seinare hadde han professorat ved universitet i Sydney, Chicago og Toronto.

## Kjelder

**Denne artikkelen bygger på «[[:nb:Thomas Griffith Taylor|Thomas Griffith Taylor]]» frå ,  den 1. april 2013.* 
*** oppgav desse kjeldene:*
* M. Sanderson, *Griffith Taylor*, Ottawa, Canada, 1988.
Mount Thundergut

**Mount Thundergut** er eit fjell 3 nautiske mil (6&nbsp;km) nordaust for St. Pauls Mountain i Asgard Range i Victoria Land. Det skildrande namnet vart gjeve av New Zealand Antarctic Place-Names Committee (NZ-APC). Sett frå aust kan ein frå toppen sjå ei særs bratt, kvelvforma trakt, som er utsett for steinras. 
 
## Kjelder
Tiger Peak

**Tiger Peak** er ein fjelltopp, 1490 moh, som ligg oppom dalbotnen nær toppen av Ludvigbreen sentralt i Anare Mountains. Fjellet utmerker seg med striper av forskjellig farga stein, noko som har gjeve opphav til namnet. Namnet vart gjeve av ANARE (Australian National Antarctic Research Expeditions) («Thala Dan»), 1962, som utforska området.

## Kjelder
Timber Peak

**Timber Peak** is er eit høgt fjell (3070&nbsp;moh) som ligg oppom Priestleybreen på sørsida. Fjellet ligg 2 nautiske mil (3,7&nbsp;km) vest-nordvest for toppen av Mount New Zealand i Eisenhower Range i Victoria Land. Den sørlege geolog-gruppa frå New Zealand Geological Survey Antarctic Expedition (NZGSAE) (1962–63) gav dette namnet fordi forsteina tregreiner vart funnen i sandsteinavsettingar på denne staden. *Timber* er eit engelsk ord for «tømmer». 

## Kjelder
Tito Peak

**Tito Peak** er eit markant fjell over 600 moh, ved enden av ryggen, 3,5 km aust for Mount Creak heilt søraust i Endeavour Massif i Kirkwood Range. I samband med Endeavour Massif, kalla opp etter Ramon Tito, ein matros på HMNZS «Endeavour» som reiste det newzealandske flagget for første gong på Scott-basen, den 20. januar 1957.

## Kjelder
Mount Titus

**Mount Titus** er eit fjell, 2840 moh., som ragar over høgdene mellom Staircase- og Kellybreen i Admiralty Mountains i Victoria Land. Det vart kartlagt av US Geological Survey (USGS) frå landmålingar og flyfoto tekne av U.S. Navy, 1960-62. Det vart namngjeve av Advisory Committee on Antarctic Names (US-ACAN) etter Robert W. Titus, ein meteorolog som var forskingssjef ved Hallett-stasjonen i 1961.

## Kjelder
Toilers Mountain

**Toilers Mountain** er eit massivt fjell (1955&nbsp;moh) som ligg 4 nautiske mil (7 km) nordaust for Halverson Peak nordvest i enden av King Range i Concord Mountains. Fjellet vart nytta som gravitasjonsstasjon av den nordlege geolog-gruppa frå New Zealand Geological Survey Antarctic Expedition (NZGSAE), 1963-64. Det fekk dette namnet av dei på grunn av den lange turen opp og dei ubehagelege tilhøva på toppen. *Toiler* er eit engelsk ord for «slitar».

## Kjelder
Mount Tokoroa

**Mount Tokoroa** er eit massivt snødekt fjell på ein utstikkar frå Explorers Range i Bowers Mountains, som ligg 6 nautiske mil (11&nbsp;km) søraust for toppen av Mount Soza ved samløpet mellom Morley- og Carryerbreen. Det vart kartlagt av US Geological Survey (USGS) 1962–63, og vart namngjeve av medlemmar av denne gruppa etter Tokoroa på New Zealand, som takk for hjelpa dei gav personell frå US Antarctic Research Program (USARP).

## Kjelder
Mount Toogood

**Mount Toogood** er eit fjell (2100&nbsp;moh) ved sørsida av toppen av Edwardsbreen i Daniels Range i Usarp Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter David J. Toogood, ein geolog i US Antarctic Research Program (USARP) ved McMurdo-basen, 1967–68 og 1968-69.

## Kjelder
Tooth Peak

**Tooth Peak** er eit lite, spisst fjell på nordenden av Sculpture Mountain ved den øvre Rennickbreen. Det er kalla opp etter den tannliknande forma av den nordlege geolog-gruppa frå New Zealand Geological Survey Antarctic Expedition (NZGSAE), 1962-63.

## Kjelder
Mount Torii

**Mount Torii** er eit markant fjell oppom Lake Chad og Lake Hoare, som ragar over nordveggen av Taylor Valley mellom Suessbreen og Canadabreen i Victoria Land. Det vart namngjeve av Advisory Committee on Antarctic Names (US-ACAN) (1997) etter Tetsuya Torii (Toriibreen), ein geokjemikar i Japan Polar Research Association, som leia dei japanske forskarane under den geokjemiske undersøkinga av innsjøar og vatn i McMurdo Dry Valleys i løpet av 20 somrar frå 1963 til 1986-87.

## Kjelder
Tousled Peak

**Tousled Peak** er eit lite, isdekt fjell på 1220 moh. som ligg 3,5 nautiske mil (6&nbsp;km) nordvest for toppen av Mount Lubbock på sørenden av Daniell Peninsula i Victoria Land i Antarktis. Det vart namngjeve av New Zealand Antarctic Place-Names Committee (NZ-APC) i 1966 etter den særs brotne isen på toppen. *Tousled* er eit engelsk ord for «samanfiltra» eller «i uorden».

## Kjelder
Mount Trident i Antarktis

**Mount Trident** er eit markant fjell på 2480&nbsp;moh. med tre toppar, som ligg oppom Trigon Bluff på nordsida av Tuckerbreen i Victoria Land i Antarktis. Det fekk namn av geolog-gruppa frå New Zealand Geological Survey Antarctic Expedition (NZGSAE), 1957–58, etter dei tre toppane. «Trident» tyder ‘trefork’.

## Kjelder
Mount Troubridge

**Mount Troubridge** er eit fjell over 1&nbsp;000 moh, som ragar over austenden av Hedgpeth Heights i Anare Mountains. Det vart oppdaga og grovt kartlagd i januar 1841 av kaptein James Clark Ross i Royal Navy, som namngav det etter kontreadmiral Sir Edward Thomas Troubridge, ein junior lord i Admiralitetet på den tida.

## Kjelder
Tuati Peak

**Tuati Peak** er ein fjelltopp, 2595 moh, som ligg oppom nordveggen av Mitchellbreen ved toppen av isbreen i Royal Society Range i Victoria Land. Det vart namngjeve i 1993 av New Zealand Geographic Board (NZGB) etter Tuati, eit maorinamn på sjømannen John Stewart, den første newzealendaren som såg iskysten av Antarktis. Han segla på skipet «Vincennes», flaggskipet til U.S. Exploring Expedition, 1838–42, leia av løytnant Charles Wilkes.

## Kjelder
Tukeri Peak

**Tūkeri Peak** er eit fjell med ei høgd opp mot 1400 moh. ved toppen av Ringer Valley i Victoria Land. Fjellet ligg halvvegs mellom Mount Majerus og Spain Peak på hovudryggen mellom Saint Johns Range. «Tūkeri» er eit maorisk vindord, som tyder vindstyrke og som vart nytta av New Zealand Geographic Board i 2005 fordi det bles kraftig på toppen.

## Kjelder

**Denne artikkelen bygger på «[[:en:Tukeri Peak|Tukeri Peak]]» frå ,  den 1. april 2013.* 
*** oppgav desse kjeldene:*
*
Mount Tukotok

**Mount Tukotok** er eit fjell av raud granitt, 2540 moh, som ligg 5 nautiske mil (9 km) aust-søraust for Mount Apolotok i Salamander Range i Freyberg Mountains. Det vart namngjeve av den nordlege gruppa til geolog-gruppa frå New Zealand Geological Survey Antarctic Expedition (NZGSAE), 1963-64. Namnet er av eskimoopphav og tyder «den vesle raude».

## Kjelder
Tur Peak

**Tur Peak** er eit særeige fjell (1470&nbsp;moh.) søraust i Malta Plateau, som ligg langs nordveggen av den nedre Marinerbreen 4,5 nautiske mil (8&nbsp;km) sør-søraust for Mount Alberts i Victoria Land. Det vart kartlagt av US Geological Survey (USGS) frå landmålingar og flyfoto tekne av U.S. Navy, 1960-64. Det vart namngjeve av Advisory Committee on Antarctic Names (US-ACAN) etter løytnant Juan J. Tur i U.S. Navy Reserve, ein militærlege ved Hallett-stasjonen, 1957.

## Kjelder
Turret Peak i Antarktis

**Turret Peak** er eit markant fjell, 2790 moh, som ligg (11 km) nordvest for Crosscut Peak i Millen Range. Fjellet er toppa av eit 10 meter høgt vertikalt spir eller tind, og er eit flott landemerke. Det er kalla opp etter den særeigne utsjånaden av den sørlege gruppa i New Zealand Federated Mountain Clubs Antarctic Expedition (NZFMCAE), 1962-63.

## Kjelder